EkBass/fiwiki-20250220-pages-articles huggingface dataset:
Arsenikkia ja vanhoja pitsejä

Arsenikkia ja vanhoja pitsejä (Arsenic and Old Lace) on Frank Capran ohjaama yhdysvaltalainen mustan huumorin komediaklassikko vuodelta 1944. Se kertoo veljenpojasta, joka saa yllätyksekseen huomata, etteivät hänen herttaisten tätiensä harrastukset ole kovin viattomia. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle. Elokuva oli Suomessa Valtion filmitarkastamon kokonaan kieltämä vuodesta 1944 vuoteen 1949 asti. Sensuurista vapautumisen jälkeen elokuva sai Suomen ensi-iltansa 29. huhtikuuta 1949. == Juoni == Brewsterin sisarukset Abbey ja Martha asuvat Brooklynissä eikä kukaan aavista, että nämä herttaiset vanhat neidit vapaa-aikanaan myrkyttävät vanhoja, yksinäisiä herrasmiehiä, jotta he voisivat kuolla ”hymy huulillaan”. Ruumiit hautaa kellariin heidän sisarenpoikansa Teddy, joka kuvittelee olevansa Yhdysvaltain entinen presidentti Theodore Roosevelt ja luulee uhrien olevan Panaman kanavan rakennustöissä keltakuumeeseen kuolleita miehiä. Abbeyn ja Marthan sisarenpoika elokuvakriitikko Mortimer tulee ilmoittamaan, että hän on mennyt naimisiin, mutta löytääkin yllättäen ruumiin ikkunapenkistä. Lisäksi paikalle ilmaantuu Mortimerin kolmas veli Jonathan, pakomatkalla oleva murhaaja, joka on äärimmäisen närkästynyt, kun saa tietää tätiensä murhanneen 12 miestä eli enemmän kuin hän itse. Jonathan jää kuitenkin kiinni ja Teddy toimitetaan parantolaan. Koska tädit eivät halua erota Teddystä, myös he lähtevät parantolaan, mikä päättää heidän ”hyväntekeväisyystoimintansa”. Lopuksi he paljastavat vielä Mortimerille, että tämä on ottolapsi. Mortimer on äärimmäisen helpottunut kuulleessaan, ettei ole sukua murhanhimoisille Brewstereille. == Rooleissa == == Tuotanto == Elokuva kuvattiin 1941 kahdeksassa viikossa, mutta tekijänoikeuksien takia sen ensi-ilta oli vasta 1944. == Lähteet == * === Viitteet === Luokka:Vuoden 1944 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mustan komedian elokuvat Luokka:Yhdysvaltalaiset näytelmiin perustuvat elokuvat Luokka:Frank Capran ohjaamat elokuvat Luokka:Kokonaan kielletyt elokuvat Suomessa
Annette Gerritsen

Annette Gerritsen (s. 11. lokakuuta 1985 Ilpendam, Pohjois-Hollanti, Alankomaat) on alankomaalainen pikaluistelija, joka on erikoistunut sprinttimatkoille. Gerritsen sai Vancouverin olympialaisissa 2010 hopeaa 1 000 metrillä ajalla 1.16,58. Hän hävisi kilpailun voittaneelle Christine Nesbittille kaksi sadasosasekuntia. Sprinttereiden MM-kilpailuissa hän on saanut hopeaa Heerenveenissä 2011, pronssia Heerenveenissä 2008 ja ollut kuudes samassa kaupungissa 2006. Matkakohtaisissa MM-kilpailuissa Naganossa 2008 hän sai pronssia sekä 500 että 1 000 metrillä. Maailmancupin kokonaiskilpailussa hän oli toinen 500 metrillä kaudella 2007–2008. Junioreiden MM-kilpailuissa hän saavutti kultaa joukkuekilpailussa Rosevillessa 2004 sekä kultaa joukkuekilpailussa ja hopeaa yleisluistelussa Seinäjoella 2005. == Ennätykset == Matka Aika Paikka Päivä 100 m 10,35 Kolomna 24. tammikuuta 2009 500 m 37,63 Calgary 17. marraskuuta 2007 1 000 m 1.14,48 Calgary 6. joulukuuta 2009 1 500 m 1.55,91 Calgary 17. marraskuuta 2007 3 000 m 4.14,08 Calgary 11. maaliskuuta 2005 == Lähteet == == Aiheesta muualla == *Virallinen sivusto *Virallisella verkkosivustolla hänen tiiminsä Luokka:Alankomaalaiset pikaluistelijat Luokka:Alankomaalaiset olympiamitalistit Luokka:Vuonna 1985 syntyneet Luokka:Elävät henkilöt
Kyyrölä

Kyyrölä on: *Kyyrölä, entinen Suomen kunta (1890–1934) Viipurin läänissä Karjalankannaksella *Kyyrölä eli Krasnoselskoje, nykyinen Venäjän maalaiskunta Viipurin piirissä Karjalankannaksella *Kyyrölä, Kyyrölän entisen ja nykyisen kunnan keskuskylä Karjalankannaksella *Kyyrölän seurakunta, entinen Suomen ortodoksinen seurakunta Karjalankannaksella Neuvostoliitolle luovutetulla alueella. == Katso myös == * Kyyrölän kirkko
Annamin ylänkö

Annamin ylänkö on vuoristoylänköalue, joka kattaa Vietnamin keskiosat ja osia Laosista ja Kambodžasta. Sen rinteillä kasvatetaan teetä, kahvia ja kumia.Vietnam & Cambodia Global Ed-ventures Ylängön korkein kohta on Ngọc Linh (Ngoc Pan), 2 598 m. Alue, varsinkin sen eteläosan sademetsät, tunnetaan monipuolisesta kasvistostaan ja eläimistöstään. Siellä elää tiikereitä, puuleopardeja, elefantteja, gaureja, bantengeja ja muita uhanalaisia eläimiä. Southern Annamites montane rain forests EO Earth Annamin ylängöllä on useita kansallispuistoja, kuten Bạch Mãn kansallispuisto ja Cát Tiênin kansallispuisto. == Lähteet == == Aiheesta muualla == Luokka:Vietnamin maantiede Luokka:Laosin maantiede Luokka:Kambodžan maantiede Luokka:Aasian vuoristot Luokka:Aasian ylängöt
Katri Tätilä

Katri Maria Aleksandra Tätilä () oli suomalainen taidemaalari ja -graafikko. Hän oli yksi Suomen keskeisimmistä naistaiteilijoista toisen maailmansodan jälkeen. Tätilän tuotanto vaihtelee suurista julkisista monumentaalimaalauksista pieniin grafiikkalehtisiin. Öljymaalaustensa lisäksi hän teki myös akvarelleja, piirustuksia ja pastelleja. Kupittaan Savessa hän teki keramiikkaa ja grafiikkaa. Tätilä opiskeli Suomen Taideyhdistyksen piirustuskoulussa 1931–1933 ja Turun Taideyhdistyksen piirustuskoulussa 1936–1937. Hän asui 1940-luvulla Naantalin Tammistossa. Tätilän teoksia on muun muassa Wäinö Aaltosen museon ja Suomen Taidegraafikkojen kokoelmissa. == Lähteet == Luokka:Suomalaiset taidegraafikot Luokka:Suomalaiset taidemaalarit Luokka:Vuonna 1905 syntyneet Luokka:Vuonna 1980 kuolleet
Matti Mäki

Matti Mäki (s. 17. maaliskuuta 1982 Oulu) on suomalainen kilpauimari ja uintivalmentaja. Hän edusti Suomea Ateenan olympialaisissa 2004, jossa hän oli 100 metrin selkäuinnin alkuerien 36. ajalla 57,57 ja 200 metrin selkäuinnin alkuerien 33. ajalla 2.06,29. Uinnin lisäksi Mäki on harrastanut muun muassa seiväshyppyä ja balettitanssia. Uintiurallaan Mäki edusti Simmis Unitedia. Mäki lopetti uintiuransa vuonna 2006 ja on sen jälkeen toiminut uintivalmentajana. == Lähteet == Luokka:Suomalaiset uimarit Luokka:Suomalaiset urheiluvalmentajat Luokka:Vuonna 1982 syntyneet Luokka:Elävät henkilöt
Jukka Piekkanen

Jukka Piekkanen (s. 22. marraskuuta 1975 Helsinki) on suomalainen uimahyppääjä. Hän edusti Suomea kahdesti olympiakisoissa, ensimmäisen kerran Sydneyssä 2000. Tällöin hän sijoittui 3 metrin ponnahduslaudalle sijalle 20. Neljä vuotta myöhemmin Ateenassa hän sijoittui samassa lajissa sijalle 29. Piekkanen kilpaili myös pariuimahypyissä, parinaan Ville Vahtola. Jukka Piekkanen saavutti vuonna 1999 Suomen ensimmäisen arvokilpailumitalin uimahypyissä sijoittumalla kolmanneksi Istanbulin Euroopan- mestaruuskilpailuissa kolmen metrin ponnahduslaudalla. Hän osallistui maailmanmestaruuskilpailuihin viidesti vuosina 1998–2007, parhaina saavutuksinaan 17. sija kolmen metrin ponnahduslaudan parihypyissä vuosina 2003 ja 2005. Hänen paras henkilökohtainen MM-saavutuksensa on 24. sija kolmen metrin ponnahduslaudalla vuosina 1998 ja 2001. Piekkanen oli ehdolla Suomen olympiaehdokkaaksi jo Atlantaan 1996 mutta jäi noista kisoista täpärästi ulos. Vantaalaisen Piekkasen ammatti on uimavalvoja. == Lähteet == == Aiheesta muualla == *Piekkanen olympiakomitean Ateena-kisasivuilla Luokka:Suomalaiset uimahyppääjät Luokka:Vuonna 1975 syntyneet Luokka:Elävät henkilöt
All Time Low

All Time Low on yhdysvaltalainen vuonna 2003 perustettu pop-punkyhtye Baltimoresta, Marylandista. Se perustettiin yhtyeen jäsenten ollessa vielä lukiossa. Aluksi he tekivät cover-versioita muiden yhtyeiden, kuten Green Dayn ja Blink-182:n kappaleista. All Time Low solmi levytyssopimuksen Emerald Moon -levy-yhtiön kanssa vuonna 2004 ja he julkaisivat ensimmäisen EP:nsä, The Three Words to Remember in Dealing with the End EP. Ensimmäisen studioalbuminsa, The Party Scene, yhtye julkaisi heinäkuussa 2005. Ennen kuin yhtyeen jäsenet valmistuivat lukiosta, he tekivät levytyssopimuksen Hopeless Recordsin kanssa ja äänittivät uudelleen debyyttialbuminsa laulut ja kaksi uutta laulua uudelle EP:lleen. Vuonna 2007 All Time Low julkaisi So Wrong, It’s Right -albuminsa, ja se oli Billboard 200 -listan sijalla kuusikymmentäkaksi. Tehdessään kolmatta albumiaan yhtye teki yhteistyötä muun muassa Blink-182-yhtyeen basistin kanssa. == Bändin jäsenet == * Alex Gaskarth – laulu, rytmikitara * Jack Barakat – kitara * Zack Merrick – basso, taustalaulu * Rian Dawson – rummut, lyömäsoittimet == Diskografia == === Studioalbumit === * * * * * * * * * ===Livealbumit=== * Straight to DVD (2010) * Straight to DVD II: Past, Present and Future Hearts (2016) === EP:t === * The Three Words to Remember in Dealing with the End EP (2004) * Put Up or Shut Up (2006) * Live from MySpace Secret Shows (2009) * Live Session (2009) * MTV Unplugged: All Time Low (2010) * Everything Is Fine On Your Birthday (2018) === Singlet === * Circles (2005) * The Girl's a Straight-Up Hustler (2006) * Coffee Shop Soundtrack (2006) * Six Feet Under the Stars (2007) * Dear Maria, Count Me In (2008) * Poppin' Champagne (2008) * Weightless (2009) * Damned If I Do Ya (Damned If I Don't) (2009) * Painting Flowers (2010) * Lost in Stereo (2010) * Merry Christmas, Kiss My Ass (2010) * I Feel Like Dancin (2011) * Forget About It (2011) * Time-Bomb (2011) * For Baltimore (2012) * Somewhere in Neverland (2012) * Backseat Serenade (2013) * A Love Like War (feat. Vic Fuentes) (2013) * Something's Gotta Give (2015) * Kids in the Dark (2015) * Dirty Laundry (2017) * Good Times (2017) * Everything Is Fine (2018) * Birthday (2018) == All Time Low Suomessa == * 14. elokuuta 2010 - Ankkarock, Vantaa * 26. kesäkuuta 2013 - Rock the Beach, Helsinki * 16.helmikuuta 2014 - The Circus, Helsinki * 24. kesäkuuta 2015 - The Circus, Helsinki == Aiheesta muualla == *Yhtyeen virallinen nettisivu Luokka:Yhdysvaltalaiset popyhtyeet Luokka:Yhdysvaltalaiset punkyhtyeet Luokka:Pop punk -yhtyeet
Linnusperä

Linnusperä on Kokkolan kaupunginosa, jossa on noin 900 asukasta. Linnusperään on bussiyhteys linjalla 5. Linnusperässä ei ole koulua tai päiväkotia. Luokka:Kokkolan kaupunginosat Luokka:Kaarlelan kylät‎
Masty

Masty () eli Mosty (; ; ) on pieni kaupunki ja samanniminen piiri Hrodnan alueella Valko-Venäjän länsiosissa. Kaupungin väkiluku on 16 500 ja koko piirin 34 900.Республики Беларусь Атлас автомобильных дорог (Respubliki Belarus Atlas Avtomobilnyh Dorog) 1:200 000. Population of towns and settlements 1.1.2007 in Grodna region on page 199. Государственный комитет по имуществу Республики Беларусь & "Белкартография", Minsk, 2007. ISBN 978-985-508-010-8. (& ) Kaupunki sijaitsee Itämereen laskevan, historiallisena kulkureittinä merkittävän ja yhä suurelta osin navigoitavan Niemen-joen pohjoisrannalla. Paikkakunta on mainittu asiakirjoissa ensimmäisen kerran vuonna 1486. Mostyn piiri on perustettu 1940. Maakunnan pääkaupunki Hrodna sijaitsee maanteitse 62 kilometrin päässä luoteessa ja pääkaupunki Minsk vastaavasti 249 km itäkaakossa.Карта Автомобильных Дорог - Республика Беларусь (Karta Avtomobilnyh Dorog - Respublika Belarus), Масштаб 1:850 000. Белкарография, Minsk, 2009. Kaupunki myös Valko-Venäjän rautateiden Hrodna- Skidal-Masty- ja Lida-Masty-Vaukavysk-linjojen risteysasema. == Lähteet == == Aiheesta muualla == *Lyhyt kaupunkikuvaus (bycity.org) *Hrodnan alueen viralliset sivut Mastyn piiristä , ja (region.grodno.by) *Kantakaupungin kartta (bycity.org) *WikiMapia karttalinkki, kohteiden selitykset pääosin tai *Neuvostoliiton aikainen topografiakarttaa Mastyn kaupungista (maps.vlasenko.net) *Virallinen valkovenäläinen sääennuste Mastyyn (pogoda.by) *Valokuvia piiristä (Radzima.org) *Valokuvia Mastyn piiristä (mosty.grodno- region.by) Luokka:Hrodnan alueen kaupungit
Tite Kubo

Tite Kubo (, oikealta nimeltä Noriaki Kubo , s. 26. kesäkuuta 1977https://myanimelist.net/people/1880/Tite_Kubo) on japanilainen mangaka, joka on tunnettu Bleach -mangasarjasta. == Lähteet == == Aiheesta muualla == * Luokka:Japanilaiset sarjakuvantekijät Luokka:Vuonna 1977 syntyneet Luokka:Elävät henkilöt
Näppäripelimannit

Näppäripelimannit on kaustislainen lasten ja nuorten laaja musiikkiryhmä, jolla on musiikkikoulutusta myös muualla maassa. Näppäripelimannien toiminnan pohjalla on niin sanottu näppäripedagogiikka, jonka on kehittänyt kaustislainen kansanmuusikko ja viulisti Mauno Järvelä. Järvelä alkoi opettaa lapsia kansalaisopiston piireissä 1980-luvun alussa ja huoli opetukseen jokaisen kiinnostuneen. Ohjelmisto on perustunut Kaustisen pelimanniperinteeseen, ja yhteislaululla ja -soitolla on keskeinen asema opetuksessa. Musiikkitutkinnot olivat vapaaehtoisia. Yleisradio Eurofolk Pedagogiikka, jota myös sisuki-menetelmäksi Suzuki- ja näppärimetodit viulunsoiton alkeisopetuksessa kutsutaan, on levinnyt ympäri Suomea. Sitä on järjestetty myös Ruotsissa, Norjassa, USA:ssa ja Etelä-Afrikassa. Esiintyvän Näppäripelimannit-ryhmän runkona toimii Kaustisen ja naapurikuntien noin 60-päinen näppäriyhtye. Kun ryhmä esiintyy Kaustisen kansanmusiikkijuhlilla, esiintyjiä on noin 200 ja mukana on myös esiintyjiä eri puolilta Suomea ja Pohjoismaita. Suuressa näppäriorkesterissa soi noin 180 viulua ja muun muassa 15 urkuharmoonia, kontrabassoja, huiluja, selloja, alttoviuluja ja haitareita. Vuonna 2019 vuotuisella Näppärikurssilla oli jopa 350 soittajaa. Taiteen edistämiskeskus Taike myönsi Kaustisen Näppäreille lastenkulttuurin valtionpalkinnon 2023. ==Lähteet== Luokka: Kaustinen Luokka:Suomalaiset kansanmusiikkiyhtyeet
Marja-Riitta Norri

Marja-Riitta Norri (s. 20. marraskuuta 1950 Tyrvää) on suomalainen arkkitehti ja Suomen rakennustaiteen museon entinen pitkäaikainen johtaja. Norri syntyi Tyrväällä ja valmistui ylioppilaaksi Huittisten Lauttakylän yhteiskoulusta vuonna 1969. Hän opiskeli arkkitehtuuria Teknillisessä korkeakoulussa ja valmistui arkkitehdiksi vuonna 1980. Opiskeluaikanaan hän oli jo työskennellyt useassa eri arkkitehtitoimistossa. Lähes heti valmistuttuaan vuonna 1981 hänet valittiin Arkkitehti-lehden päätoimittajaksi, jossa toimessa hän oli vuoteen 1987 saakka. Vuonna 1988 Norri valittiin rakennustaiteen museon johtajaksi professori Aarno Ruusuvuoren jälkeen. Museon johtajana ollessaan hän myös kirjoitti ja toimitti lukuisia museon arkkitehtuurijulkaisuja. Hän on toimittanut muun muassa akateemikko Juha Leiviskän arkkitehtuuria käsittelevän laajan teoksen, jota taidehistorian professori Riitta Nikula on luonnehtinut kauneimmaksi elävästä arkkitehdista koskaan tehdyksi opukseksi. Yhdessä Elina Standertskjöldin ja Willfried Wangin kanssa hän on kirjoittanut kattavan Suomen 1900-luvun arkkitehtuuria käsittelevän teoksen 20th Century Architecture Finland (2000). Norri oli museon johtajana aina vuoteen 2002 asti, jonka jälkeen hänen seuraajakseen valittiin arkkitehti Severi Blomstedt. Tuotteliaan kirjoitus- ja toimitustyönsä ja rakennustaiteen museon näyttelyohjelmiston kautta Norri on antanut vahvan panoksen nykyarkkitehtuurin tuntemuksen edistämiseen Suomessa. ==Julkaisuja== * Marja-Riitta Norri & Maija Kärkkäinen (toim.) 1992. An Architectural Present. 7 Approaches. Arkkitehtuurin nykyhetki. 7 näkökulmaa. 2. p. Helsinki: Museum of Finnish Architecture, 191 s. * Marja-Riitta Norri & Kristiina Paatero (toim.) 1999. Juha Leiviskä. Helsinki: Museum of Finnish Architecture, 216 s. * Marja-Riitta Norri, Elina Standertskjöld & Willfried Wang 2000. 20th Century Architecture: Finland. Helsinki: Museum of Finnish Architecture, 327 s. ==Lähteet== *Uppslagsverket Finland *Suomen rakennustaiteen museon johtaja Marja-Riitta Norri *Marja-Riitta Norri (archinform.net) *Riitta Nikula: Onnistuneet kokovartalokuvat arkkitehdeistä Luokka:Suomalaiset arkkitehdit Luokka:Vuonna 1950 syntyneet Luokka:Elävät henkilöt Luokka:Suomalaiset päätoimittajat Luokka:Suomalaiset museonjohtajat
Lào Cai (maakunta)

Lào Cai on maakunta Vietnamin koillisosassa, Kiinan rajalla Đông Bắcin alueella. Sen pääkaupunki on Lào Cai. Huhtikuussa 2009 maakunnassa oli noin 613 tuhatta asukasta.Citypopulation Maakunta on vuoristoseutua, ja Punainenjoki virtaa sen läpi. Indokiinan korkein vuori Phan Xi Păng sijaitsee Lao Caissa. Phan Xi Păngin lähellä on ranskalaisten aikanaan perustama vuoristoaseman Sa Pa, josta on kehittymässä alueen matkailukeskus ja suosittu vaellusreittien tukikohta. Maakunta on köyhää, pääosin metsien peittämää seutua, jonka pääelinkeinoja ovat maa- ja metsätalous. Siellä asuu monia etnisiä vähemmistöjä, joista merkittävimpiä ovat hmongit, tàyt, daot ja thait.Lao Cai Province Travel Guide Viet Vision Travel Maakunnan pääkaupunki Lao Cai on rajakaupunki, josta pääsee Kiinaan Hekoun sillan yli. Lao Caihin tulee rautatie Hanoista. == Lähteet == == Aiheesta muualla == Luokka:Vietnamin maakunnat
Heithem Ben Salem

Heithem Ben Salem (, s. 25. huhtikuuta 1988) on tunisialainen jalkapalloilija, pelipaikaltaan hyökkääjä ja keskikenttäpelaaja. Hän edustaa Tunisian pääsarjassa pelaavaa CA Bizertinia. ==Lähteet== * Heithem Ben Salem Kawarji.comissa * worldfootball.net Luokka:Tunisialaiset jalkapalloilijat Luokka:Vuonna 1988 syntyneet Luokka:Elävät henkilöt
Lạng Sơn (maakunta)

Lạng Sơn on maakunta Vietnamin koillisosassa, Kiinan rajalla Đông Bắcin alueella. Sen pääkaupunki on Lạng Sơn. Huhtikuussa 2009 maakunnassa oli noin 732 000 asukasta.Citypopulation Lạng Sơnissa kasvatetaan hedelmäpuita kuten päärynöitä, luumuja ja persimoneja. Siellä on erikoisia luolia ja tippukivimuodostelmia. Lang Son Vietnam Open Tour Kantatie 1A kulkee Hanoista Lang Sonin läpi Kiinan puolelle. Rajala oleva "Ystävyyden portti" on ollut tärkeä kauppareitti vuosisatojen ajan. Maakunnassa asuu etnisiä vähemmistöjä kuten tàyt, daot, nùngit ja mongit.Lang Son Sawadee == Lähteet == Luokka:Vietnamin maakunnat
Mäkikaura

Mäkikaura (Helictotrichon pubescens) on heinäkasveihin kuuluva peltokauran sukulaislaji. == Ulkonäkö == Mäkikaura on monivuotinen, jonkin verran mätästävä, 30–80 senttimetriä korkeaksi kasvava heinä. Lehtitupet ja alimmat lehdet ovat hienokarvaiset (pubescens viittaa karvaisuuteen). Lehdet ovat 2–7 millimetriä leveät. Mäkikauran kukinto on kapea röyhy, jonka yksittäiset tähkylät muistuttavat viljeltyä kauraa. Tähkylät ovat 10–15 mm pitkät, väriltään hopeisen ja punavioletin kirjavat ja niissä on kaksi tai kolme polvellista vihnettä. Mäkikaura kukkii Suomessa kasvaessaan alkukesällä kesä–heinäkuussa. Mäkikauran lähilaji on ahdekaurio eli ahdekaura (Helictochloa pratensis), jonka voi erottaa muun muassa vihneiden lukumäärästä ja lehtien karvaisuudesta. Myös toiseen sukuun kuuluva niittyheinäkaura eli heinäkaura (Arrhenatherum elatius) muistuttaa jokseenkin mäkikauraa. == Elinympäristö ja levinneisyys == Mäkikaura kasvaa niityillä, kedoilla ja liikennepaikoilla, yleensä melko kuivilla kasvupaikoilla. Runsaasti mäkikauraa kasvavat kuivat niityt on Suomessa luokiteltu omaksi luontotyypikseen mäkikaurakedot. Tämä luontotyyppi on äärimmäisen uhanalainen (CR) Suomessa (vanhentunut linkki). Mäkikaura on Suomessa yleinen lounaassa ja etelärannikolla. Sisämaassa laji on paljon harvinaisempi ja kasvaa yleensä selvästi arkeofyytin eli muinaistulokkaan luonteisena vanhoilla kulttuuripaikolla, kuten linnavuorilla. == Lähteet == * * === Viitteet === == Aiheesta muualla == * Kasviatlas: Mäkikauran (Avenula pubescens) levinneisyys Suomessa. * Pinkka – Lajintuntemuksen oppimisympäristö: Mäkikaura (Avenula pubescens) * ITIS: Helictotrichon pubescens * United States Department of Agriculture (USDA): Avenula pubescens Luokka:Heinäkasvit
Titus the Fox

Titus the Fox on Titus Interactiven kehittämä tasohyppely, joka on julkaistu vuonna . Peli on julkaistu kuudelle alustalle, Amigalle, Atari ST:lle, DOS:ille, Amstrad CPC:lle, Game Boylle ja Game Boy Colorille. Titus the Fox: To Marrakech and Back on pelin kansainvälinen versio. Lagaf': Les Aventures de Moktar - Vol 1: La Zoubida on pelin aikaisempi versio, jossa ketun tilalta pelissä seikkailee arabimies. == Pelaaminen == Titus the Fox on kaksiulotteinen tasohyppelypeli. Pelissä on viisi eri teemaa, joista jokainen sisältää kolme kenttää, kaksi mene maaliin- kenttää ja yhden bonustason, siis yhteensä 15 kenttää. Peliä on mahdollista pelata kaksin (Game Boy Colorilla), jos molemmilla pelaajilla on kyseinen peli. Silloin Titusta auttamassa on hänen serkkunsa Zorro. Jokaisen tason tavoite on päästä maaliin ja samalla kerätä bonus-neliöitä, joista saa elämiä. Pelissä ei ole tallennusmahdollisuutta, joten kaikki elämät menetettyään on peli aloitettava alusta. == Tarina == Titus-ketun morsian Suzy/Foxy (versiosta riippuen) lähtee Saharaan tutkimaan aavikolla elävää kettulajia. Tunnettu Fox Hits Magazine -lehti haluaa artikkelin lehteensä ja antaa käskyn Foxylle mennä valokuvaamaan kettuja. Sulttaani Rabys kidnappaa hänet. Kun Titus kuulee tästä, hän päättää pelastaa morsiamensa pahan sulttaanin kynsistä. == Lähteet == == Aiheesta muualla == * Titus the Fox Gamespotissa * * Luokka:Vuoden 1992 videopelit Luokka:Amiga-pelit Luokka:Amstrad CPC -pelit Luokka:Atari ST -pelit Luokka:DOS-pelit Luokka:Game Boy -pelit Luokka:Game Boy Color -pelit Luokka:Tasohyppelyt
Olivier Rochus

Olivier Rochus (s. 18. tammikuuta 1981 Namur) on belgialainen tennispelaaja. Parhaimmillaan hän on sijoittunut ATP-maailmanlistalla sijalle 24. Hän on voittanut kaksi ATP-turnausta sekä kaksinpelissä että nelinpelissä. Hän voitti Ranskan avoimien 2004 miesten nelinpelin parinsa Xavier Malissen kanssa. Grand Slam -turnauksien kaksinpelissä hän on selviytynyt kolme kertaa neljännelle kierrokselle. Davis Cupissa hän on edustanut Belgiaa 25 maaottelussa vuosina 2000–2012. Hänen vanhempi veljensä Christophe Rochus on myös tennispelaaja. ==Lähteet== * ===Viitteet=== Luokka:Belgialaiset tennispelaajat Luokka:Vuonna 1981 syntyneet Luokka:Elävät henkilöt
Jimmy Cochran

Jimmy Cochran (s. 29. toukokuuta 1981) on yhdysvaltalainen alppihiihtäjä. Cochran kisasi ensimmäistä kertaa alppihiihdon maailmancupissa Park Cityssä 23. marraskuuta 2003. Ensimmäiset maailmancupin pisteet hän otti 19. joulukuuta 2004 Alta Badian suurpujottelussa, jossa hän oli neljästoista. Cochranin paras maailmancupin sijoitus on seitsemäs sija Kranjska Goran suurpujottelusta 21. joulukuuta 2005. Alppihiihdon MM-kisoissa vuonna 2005 Cochran oli suurpujottelussa kuudestoista ja vuonna 2009 pujottelussa kymmenes. Torinon talviolympialaisissa vuonna 2006 hän oli pujottelussa kahdestoista. == Lähteet == Luokka:Yhdysvaltalaiset alppihiihtäjät Luokka:Vuonna 1981 syntyneet Luokka:Elävät henkilöt
The Love You Save

The Love You Save on The Jackson 5 -yhtyeen single, joka julkaistiin vuonna 1970 ja on järjestyksessä yhtyeen kolmas single, joka nousi listaykköseksi Yhdysvaltain Billboard Hot 100 -listalle. Luokka:The Jackson 5:n kappaleet Luokka: Vuoden 1970 kappaleet Luokka:Billboard Hot 100 -listan ykköset
Punakorva-aratti

Punakorva-aratti (Pyrilia haematotis) on keskiamerikkalainen papukaija. Sen elinympäristö ulottuu Meksikon kaakkoisosista Pohjois-Guatemalan kautta Panaman länsiosiin (nimialalaji haematotis), sekä Luoteis-Kolumbiaan ja Itä- Panamaan (alalaji coccinicollaris). Lajin holotyypin kuvailivat Philip Lutley Sclater ja Osbert Salvin Guatemalan Vera Pazista 1860.IBC == Lähteet == Luokka:Pyöveliaratit
Naukograd

Naukograd () on venäläinen tiedekaupunki. Kaupunki voi saada tiedekaupungin aseman, jos siellä sijaitsee paljon tutkimustoimintaa yliopiston tai valtion tutkimuslaitoksien muodossa. Nimitys on verraten uusi: Obninskistä tuli ensimmäinen naukograd vuonna 2000. Dubna (2001), Koroljov (2001), Koltsovo, Frjazino (2003) ja Reutov (2003) saivat tämän nimen pian sen jälkeen. Naukogradeissa tehtävä tutkimus ja kehitystyö on sidoksissa Venäjän aseteollisuuteen. Näihin kaupunkeihin on myös suunniteltu keskivertoa paremmat elinolot sekä muita kannustimia naukogradin asukkaille. Tiedekeskuskaupunkeja on nykyisin noin 70. Suomea lähimmät naukogradin aseman saavuttaneet kaupungit ovat Leningradin alueen ydinvoimatekniikan tuotekehitys- ja tuotantopaikkakunta Sosnovyi Bor, petrokemian vientikeskus Primorsk (Koivisto) ja Pietarin ydinfysiikkainstituutin kotipaikka Hatsina sekä Pietarin länsiosissa sijaitseva yliopistollisten laitoksen keskittymä Pietarhovi. Kolmisenkymmentä tiedekeskusta sijaitsee Moskovan läheisyydessä. Monia tiedekaupunkeja löytyy Volgan varrelta tai Ural-vuoristosta ja muualta Siperiasta. Neuvostoliitossa toimineet tiedekaupungit olivat usein suljettuja ja asetutkimukseen keskittyneitä. Kymmenen ydinasetutkimukseen keskittynyttä kaupunkia on edelleen suljettuja. ==Lähteet== ==Aiheesta muualla== *Neuvostoliiton salaiset kaupungit Luokka:Venäjän tiede ja tekniikka *
Punanaamioaratti

Punanaamioaratti (Pionopsitta pileata), myös Pyrilia pileata, on eteläamerikkalainen papukaija. Sen elinympäristö käsittää Kaakkois-Brasilian, Itä-Paraguayn ja Pohjois-Argentiinan. Lajin holotyypin kuvaili Giovanni Antonio Scopoli Kaakkois-Brasiliasta 1769.IBC == Lähteet == Luokka:Papukaijat
Pyöveliaratti

Pyöveliaratti (Pyrilia caica) on eteläamerikkalainen papukaija. Sen elinympäristö ulottuu Pohjois-Brasilian Amazonin alajuoksulta Guyanaan, Surinameen, Ranskan Guyanaan ja Itä-Venezuelaan. Lajin holotyypin kuvaili John Latham Cayennesta 1790.IBC == Lähteet == == Aiheesta muualla == *Laji.fi: Pyöveliaratti (Pyrilia caica) *iNaturalist: Pyöveliaratti (Pyrilia caica) *UniProt: Taxonomy - Pyrilia caica (Caica parrot) *Global Biodiversity Information Facility (GBIF): Pyrilia caica Luokka:Pyöveliaratit
Walid Hichri

Walid Hichri (, s. 4. maaliskuuta 1986) on tunisialainen jalkapalloilija, pelipaikaltaan puolustaja. Hän edustaa Tunisian pääsarjassa pelaavaa Espérancea. ==Ura== Hichri aloitti ammattilaisuransa Tunisian pääsarjassa kaudella 2004-2005 Club Africainin joukkueessa, jolloin hän onnistui myös kerran maalinteossa sarjan avausottelussa ES Beni Khalledia vastaan. Sittemmin Hichri kuului joukkueensa vakiopuolustajiin ja pelasi lähes neljän kauden verran. Tammikuussa 2008 Hichri siirtyi Venäjän pääsarjaan FK Saturnin joukkueeseen, jossa hän vietti yhden kauden. Kauden päätteeksi Hichri palasi kotimaahansa CA Bizertinin joukkueeseen. Toukokuussa 2010 hän allekirjoitti Espérancen kanssa kahden vuoden sopimuksen.Walid Hicheri Sang et Or jusqu'en 2012 eurosport 23.5.2010 Viitattu 23.5.2010 ==Maajoukkue== Hichri pelasi ensimmäisen maaottelunsa Tunisian maajoukkueessa 29. toukokuuta 2011 harjoitusottelussa Keski-Afrikan tasavaltaa vastaan. Avausmaalinsa hän teki Afrikan karsintaottelussa Togoa vastaan 8. lokakuuta 2011. Hichri valittiin vuoden 2013 Afrikan-mestaruuskisoihin, jossa hän pelasi kaikki kolme ottelua. Tunisian kisat päättyivät alkulohkoon. ==Lähteet== * Walid Hichri Kawarji.comissa ===Viitteet=== Luokka:Tunisialaiset jalkapalloilijat Luokka:Vuonna 1986 syntyneet Luokka:Elävät henkilöt
Jack Kruschen

Jack Kruschen (20. maaliskuuta 1922 Winnipeg, Kanada - 2\. huhtikuuta 2002) oli kanadalainen näyttelijä. Hän aloitti uransa radiossa 1930-luvun lopulla. Pienissä elokuvarooleissa hän näytteli vuodesta 1949 alkaen. Hän oli ehdolla parhaan miessivuosan Oscarin saajaksi elokuvasta Poikamiesboksi (1960). Muita rooleja Kruschenilla oli muun muassa elokuvissa Rakkaani, tule takaisin (1961) ja Tuomitun kosto (1962). == Lähteet == Luokka:Kanadalaiset elokuvanäyttelijät Luokka:Kanadalaiset radionäyttelijät Luokka:Vuonna 1922 syntyneet Luokka:Vuonna 2002 kuolleet
Pankkiseitsikko

Pankkiseitsikko oli 1990-luvun puolivälin jälkeen Venäjällä ollut taloudellisesti ja poliittisesti vaikutusvaltainen ryhmä, johon kuuluivat Alfa, Inkombank, LogoVAZ, Menatep, Most, Oneximbank ja SBS-AgroKuorsalo 1999, Venäjä ja rosvokapitalismin haaksirikkoThe Big Seven--Russia's Financial Empires Special Report of Radio Free Europe © 2001 The World Bank Group. Näitä finanssiteollisia ryhmiä pyörittivät jotkut rikkaat suurliikemiehet, oligarkit. Seitsikon pankkiirit tulivat politiikkaan toden teolla vuonna 1996, jolloin he olivat muiden suurrikkaiden mukana auttamassa Jeltsinin valintaa toiselle kaudelle20 PERHETTÄ, JOTKA OMISTAVAT VENÄJÄN Putin etäännytti oligarkit Kremlistä Sergei Aleksandrov, A.Borodavkin. Pankkiseitsikon valta perustui pääomiin, teollisuuden omistuksiin, poliittisiin kytkentöihin ja tiedotusvälineiden omistuksiin. Pankit kilpailivat keskenään poliittisesta vaikutusvallasta ns. pankkisodassa. Monet seitsikon pankit, muun muassa Alfa ja Inkombank, kärsivät pahoin vuoden 1998 talousromahduksesta. Vladimir Putinin valtaannousu teki lopun pankkiseitsikon yrityksistä vaikuttaa politiikkaan, ja muun muassa AvtoVAZ:in Boris Berezovski pakeni maasta ja Menatepin Mihail Hodorkovski joutui 2000-luvulla talousrikoksista vankilaan. == Lähteet == Luokka: Venäjän federaation historia Luokka:Venäjän taloushistoria
Alex Hintze

Alex tai Alexander Hintze (12. syyskuuta 1846 Viipuri – 21. syyskuuta 1924 Heinola) oli suomalainen toimittaja ja urheilun vaikuttajahenkilö. Hitze on tunnettu Sporten: tidning för manligt idrott -lehden päätoimittajan työstään. Sporten oli ensimmäinen suomalainen urheilulehti. Hintze vaikutti muutenkin laajasti ja monipuolisesti urheiluun, muun muassa perustamalla useita urheiluseuroja. Ensimmäisen niistä, hiihtoseuran, hän perusti jo koululaisena Helsingissä. Koulunkäynnin jälkeen Hintze matkusteli ja opiskeli kieliä ja perehtyi urheilun yhteydessä myös kalastukseen, metsästykseen ja ammuntaan: vuonna 1869 hän oli yksi Helsingin Ampujayhdistyksen perustajista. Vuonna 1875 Hintze siirtyi opettajaksi Kuopioon ja jo samana vuonna siellä pidettiin hänen järjestämänsä soutukilpailut. Hintze harrasti purjehdusta ja hän perusti 1870-luvulla Kuopion purjehdusseuran ja Kuopion metsästysseuran. Vuonna 1877 perustettiin hänen aloitteensa perustaalla Tampereelle metsästys- ja ampumaseura sekä shakkiklubi.Kuolleita, Kaiku, 26.09.1924, nro 223, s. 2, Kansalliskirjaston digitaaliset aineistot Hintze palasi kuitenkin takaisin Helsinkiin ja alkoi toimittaa vuodesta 1881 Sporten-lehteä, aluksi taiteilija Frans Mexmontan kanssa, mutta jo vuoden kuluttua yksinään. Hän toimitti lehteä vuoteen 1893 saakka. Hänen 1882 perustamansa Sportklubben i Helsingfors -seura järjesti Helsingin ensimmäiset hiihtokilpailut. Luovuttuaan Sporten-lehdestä Hintze siirtyi Tidskrift för jägare och fiskare -lehden toimittajaksi. Hintze perusti 1890-luvulla Helsingin Kennelklubin ja hän oli perustamassa myös useita kalastusklubeja. Hintze oli toimelias ja teräväkielinenkin henkilö, joka ehti aloittaa ja vaihtaa tehtäviä monta kertaa mutta puolusti silti aina todellisia aatteellisia urheiluintressejä, kuten hän itse asian ilmaisi. == Julkaisuja == * Om warg- och lojagt. Finska Jagtföreningen, Helsingfors 1881, suomeksi nimellä Neuwoja sutten ja ilwesten pyytämiseen. Suomen Jahti- yhdistys, Helsinki 1881 * 1803-1893: 90 vuotta kestänyt kehno hoito metsästyksen alalla; suomennos Alex. Hintzen toimittaman Tidskrift för Jägare och Fiskare nimisen aikakauslehden 6 vihkosta. Helsinki 1894 * Petolintujen jalat kuvitettuina kuntien ohjeeksi tapporahoja suoritettaessa: merkityt tapporahamäärät on kunta metsästyslain 25 §:n nojalla velvollinen suorittamaan - Raffågelfötter afbildade till vägledning för kommunena vid utbetalning af skottpenningar. Lilius & Hertzberg, Helsinki 1906 == Käännöksiä == * Pathfinder : Om dressyr af pointer och setter; öfvers. från 2. engelska uppl. af A. H. Skrifter utgifna af Finska Kennelklubben, 1. Helsingfors 1890 ==Lähteet== * (kirjoittanut Kenth Sjöblom) === Viitteet === Luokka:Suomalaiset päätoimittajat Luokka:Suomalaiset urheiluvaikuttajat Luokka:Vuonna 1846 syntyneet Luokka:Vuonna 1924 kuolleet
Kosken kanava

Kosken Kanava: uuden Äänekosken ... kaupunkilehti oli Äänekoskella kerran viikossa ilmestynyt ilmaisjakelulehti, jonka ensimmäinen numero ilmestyi joulukuussa 2009. Lehden perustivat entinen Sisä-Suomen lehden päätoimittaja Kalevi Tiitinen ja hänen vaimonsa Tuija Tiitinen. Lehti ajautui taloudellisiin vaikeuksiin seuraavana vuonna, ja pian tämän jälkeen lehti hakeutui konkurssiin. Vuonna 2011 lehteä ilmestyi vain yksi numero. Lehdellä oli nettisivut osoitteessa koskenkanava.fi. == Aiheesta muualla == * Kansallisbibligrafian tiedot lehdestä Finnassa Luokka:Suomalaiset ilmaisjakelulehdet Luokka:Äänekoski
Bắc Giang (maakunta)

Bắc Giang on maakunta Vietnamin koillisosassa, Đông Bắcin alueella. Sen pääkaupunki on Bắc Giang. Huhtikuussa 2009 maakunnassa oli noin 1,5 miljoonaa asukasta.Citypopulation thumb|left|Hiep Hoa Bắc Giangissa Maakunnassa asuu etnisten vietnamilaisten lisäksi vähemmistöjä kuten tàyt, nùngit ja hoat. Siellä jharjoitetaan maa- ja metsätaloutta ja kasvatetaan hedelmiä kuten litsejä ja ananaksia. Bac Giang Sawadee == Lähteet == == Aiheesta muualla == Luokka:Vietnamin maakunnat
Disibodenberg

Disibodenberg on raunioitunut luostari Rheinland-Pfalzissa Saksassa. Luostarin perusti pyhä Disibod. Hildegard Bingeniläinen, joka on kirjoittanut Disibodin elämäkerran "Vita Sancti Disibodi", asui Disibodenbergissä jonkin aikaa. Disibod tuli vuonna 640 Irlannista Frankkien valtakuntaan lähetyssaarnaajaksi. Työskenneltyään 10 vuotta Vosgesissa ja Ardennesissa hän siirtyi lähelle Odernheim am Glania ja ryhtyi opettamaan. Luostari perustettiin hänen kuolemansa jälkeen. Normannit ja unkarilaiset ryöstivät ja tuhosivat paikan useaan kertaan, mutta Mainzin arkkipiispa Willigis rakensi kirkon ja luostari uudestaan 900-luvulla. == Lähteet== * Wolfgang Müller: Nahekunde: Sobernheim und seine Umgebung im Wechsel der Zeiten. Sobernheim a. d. Nahe: H. Schäffling, 1924. * Charlotte Kerner: Alle Schönheit des Himmels - Die Lebensgeschichte der Hildegard von Bingen. 1993 * Eberhard J. Nikitsch: Kloster Disibodenberg. Religiosität, Kunst und Kultur im mittleren Naheland. (Große Kunstführer Bd. 202). Regensburg 1998. == Aiheesta muualla == * Scivias-Stiftung Disibodenberg * Weingut von Racknitz Luokka:Saksan luostarit Luokka:Sisterssiläiset luostarit Luokka:Rheinland-Pfalz Luokka:Rheinland- Pfalz‎in historia
Gene Lockhart

Gene Lockhart (18. heinäkuuta 1891 London, Ontario, Kanada - 31\. maaliskuuta 1957 Santa Monica, Kalifornia, Yhdysvallat) oli kanadalainen näyttelijä. Parhaan miessivuosan Oscar-ehdokkaana hän oli vuonna 1938 elokuvasta Casbahin vanki. Hänen muihin elokuviinsa kuuluvat muun muassa Hymyillen läpi elämän (1922), Pyövelitkin kuolevat (1943) ja Susanin kääntymys (1947). Lockhart on saanut kaksi tähteä Hollywood Walk of Famelle. ==Lähteet== Luokka:Kanadalaiset elokuvanäyttelijät Luokka:Hollywood Walk of Fame Luokka:Vuonna 1891 syntyneet Luokka:Vuonna 1957 kuolleet
Karstiuunilintu

Karstiuunilintu (Seicercus calciatilis) on Kaakkois-Aasiasta kotoisin oleva uunilintujen sukuun kuuluva varpuslintu. Tieteelle uuden lajin löysi vuoden 2009 joulukuussa BirdLifen kansainvälinen tutkijaryhmä. Laji esiintyy Vietnamissa ja Laosissa. Aluksi lintua luultiin 1 000 kilometriä pohjoisempana Kiinassa pesiväksi kultauunilinnuksi. Lajit ovat hyvin samannäköiset, mutta niiden laulu eroaa selvästi toisistaan. Calciatilis on myös kooltaan pienempi, sen siivet ovat pyöreämmät ja nokka suurempi. Lopullinen varmistus saatiin DNA-tutkimuksella. Alueella, jossa laji elää, Vietnamin ja Laosin rajaseudulla, on runsaasti linnulle sopivaa metsäistä karstimaata. Kummankin maan puolella on luonnonsuojelualueet. Seuraavaksi BirdLife selvittää tämän uuden lajin uhanalaisuuden. Lajille on annettu englanninkielinen nimi Limestone Leaf-warbler. Lajilla ei ole vielä suomenkielistä nimeä. == Katso myös == * Pycnonotus hualon, toinen samalta alueelta löytynyt uusi lintulaji == Lähteet == == Aiheesta muualla == * * Luokka:Uunilinnut (suku)
Philip Dejworek

Philip Dejworek (s. 17. elokuuta 1978 Ulm) on saksalainen entinen koripalloilija ja nykyinen koripallovalmentaja, joka toimii kaudella 2009–2010 Korisliigassa pelaavan Salon Vilppaan päävalmentajana. Vuosina 2010-2013 hän valmensi Bakken Bearsia Tanskassa. == Ura == Dejworek aloitti koripallouransa Ulmissa. Vuonna 1997 hän siirtyi pelaamaan yliopistokoripalloa Portlandin yliopistoon, jonka paidassa hän pelasi neljä kautta. Tämän jälkeen Dejworek palasi Saksaan, jossa hän edusti koripallon Bundesliigassa pelannutta Mitteldeutscher BC:tä. Kauden jälkeen hän siirtyi Norjan pääsarjassa pelanneeseen Bærums Verk Jetsiin. Dejworek edusti joukkuetta kaksi kautta voittaen viimeisellä kaudellaan Norjan mestaruuden. Kaudeksi 2004–2005 Dejworek liittyi Salon Vilppaaseen, jonka jälkeen hän keskittyi opiskeluun. Paluun kentille Dejworek teki kaudella 2006–2007 edustaen ruotsalaista Akropolista. Paluun Suomeen Dejworek teki heti seuraavana kautena toimien Vilppaan pelaajavalmentajana. Sen jälkeen hän muuttii Tanskaan. Tanskassa hän voitti kaksi mestaruutta ja yksi Pokal kanssa Bakken Bears. Kolmen onnistuneen kauden Tanskassa, Dejworek palkattiin Päävalmentaja Itävallassa WBC Wels, jossa hän pääsi välieriin hänen ensimmäinen vuosi. == Lähteet == == Aiheesta muualla == *BBL:n pelaajaprofiili Luokka:Saksalaiset koripalloilijat Luokka:Saksalaiset koripallovalmentajat Luokka:Vuonna 1978 syntyneet Luokka:Elävät henkilöt
Jutta Sponheimilainen

Jutta Sponheimilainen (myös Jutta Spanheimilainen tai Jutta Disibodenbergiläinen, s. noin 1090 Sponheim – 22. joulukuuta 1136) oli Disibodenbergin benediktiiniläisluostarin johtajatar (magistra). Luokka:Benediktiinit
Hävityspanos

pienoiskuva|oikea|Lippujuhlan päivän 2017 kalustoesittely: räjähteitä ja miinoja. Oikealla, alhaalta: 20 kg hävityspanos, telamiina 65-77, moniherätepanssarimiina M12. Hävityspanos on 20 kg painava TNT:stä valmistettu lasikuitupintainen kuutio. Hävityspanoksia käytetään esimerkiksi telamiinan lisäpanoksena ja tiehävitteessä. Hävityspanoksessa on myös reiät nallien asennusta varten, jolloin se voidaan räjäyttää itsenäisesti. Luokka:Aseet
Bắc Kạn (maakunta)

Bắc Kạn on maakunta Vietnamin koillisosassa, Đông Bắcin alueella. Sen pääkaupunki on Bắc Kạn. Huhtikuussa 2009 maakunnassa oli noin 295 tuhatta asukasta,Citypopulation joten se on väkiluvultaan Vietnamin maakunnista pienin. Maakunnan suurimmat etniset ryhmät ovat tàyt, nùngit, daot, san diut, hoat ja hmongit. Siellä harjoitetaan metsätaloutta. Alueella on myös kivihiilivaroja. Bac Kan Sawadee == Lähteet == Luokka:Vietnamin maakunnat
Suomen Luonnonvalokuvaajat

Suomen Luonnonvalokuvaajat SLV ry, (, ) on 1977 perustettu Suomessa toimiva luontokuvaajien yhdistys, jonka tarkoituksena on valvoa luontokuvaajien etuja, sekä edistää suomalaista luonnonvalokuvausta. Tarkoituksena on, että se antaisi mahdollisimman oikean ja monipuolisen kuvan suomalaisesta luonnosta ja sen muutoksista, sekä edistäisi ympäristösuojelua. Yhdistyksessä on n.2700 jäsentä. Yhdistyksen jäseneksi voi liittyä luontokuvauksesta kiinnostunut henkilö, joka haluaa edistää yhdistyksen tarkoituksen toteutumista. Yhdistyksen jäseninä on sekä harrastajia, että ammattilaisia. Yhdistyksen järjestösihteerinä toimii Susanne Furu. Suomen Luonnonvalokuvaajat tekee yhteistyötä Suomen Ammattiluontokuvaajat SAL ry:n kanssa. Yhdistyksen eettisiin periaatteisiin on kirjattu luonnon kunnioittaminen, lain noudattaminen luonnossa liikuttaessa ja toimiessa, sekä käsitellyn kuvan merkitseminen kun kuvan käyttöyhteys tällaista mainintaa edellyttää. Luontokuvan aitous ja manipulointi on keskusteluttanut yhdistystä erityisesti 2000-luvun alussa. Yhdistys julkaisee Luontokuva-nimistä lehteä ja järjestää vuosittain Vuoden Luontokuva -kilpailun sekä luontokuvauksen koulutustilaisuuksia. Vuoden Luontokuva -kilpailu on Pohjoismaiden suurin luontokuvakilpailu. Yhdistyksen kanssa toimii yhteistyössä alueellisia luontokuvaajien yhteisöjä: * Pohjoisen Keski-Suomen Luonnonvalokuvaajat ry * Pohjoisen Luontokuvaajat ry (Polku ry) * Luontokamera ry == Kirjallisuutta == * Vuoden Luontokuva 2022 teos, (42. vuosikerta) ISBN 978-952-68167-8-4 * == Lähteet == == Aiheesta muualla == * Suomen Luonnonvalokuvaajat ry:n verkkosivusto * Vuoden Luontokuva -verkkosivusto *Luontokuvaus Luokka:Luontovalokuvaus Luokka:Suomalaiset valokuva-alan järjestöt
Kylpylä (Lappeenranta)

Kylpylä on Lappeenrannan kaupunginosa ja tilastoalue. Se sijaitsee kaupungin keskustassa, satamassa Kaupunginlahden rannalla. Kaupunginosa on saanut nimensä siellä sijaitsevan Lappeenrannan Kylpylän mukaan. Alue oli alun perin osa Lappeenrannan Suurta esikaupunkia, joka syntyi 1700-luvun lopulla, kun siviiliasutusta siirrettiin linnoituksen ulkopuolelle. Vuonna 1857 Suurta esikaupunkia laajennettiin Kaupunginlahden itäpuolelle, ja samalla se jaettiin nykyisiksi Keskuksen ja Kylpylän kaupunginosiksi. Luoteessa oli Pieni esikaupunki eli nykyinen Pallo. Ainonkadun varrella sijaitseva Lappeenrannan kylpylä perustettiin vuonna 1824, ja nykyinen rakennus valmistui vuonna 1912. Seuraavana vuonna sen viereen rakennettiin kasino kylpylävieraiden käyttöön. Vuodelta 1891 on vanha panimo, joka siirtyi Hartwallin omistukseen vuonna 1966, lakkautettiin vuonna 1993 ja on sittemmin muutettu asuin- ja toimistokäyttöön. Sisämaassa Valtakadulla ovat Lappeenrannan ensimmäinen kivinen asuinkerrostalo Saimaanlinna vuodelta 1938 sekä Elokuva Luotolan elokuvateatterit Kino-Aula (1938) ja Nuijamies (1954). Koulukadun ja Anni Swanin kadun kulmassa sijaitsee Platanin talo, joka on vuonna 1927 valmistunut klassistinen puurakennus. Keskusta-alueen nuorisoa palvelee nuorisotila Monari. Kaupunginosaan kuuluu myös pitkulainen Halkosaari, jonka päässä on alun perin vuonna 1895 rakennettu paviljonki. Osana satama-aluetta ovat Maalaisten laiturin ja Kasinon rannan vierasvenesatamat ja Halkosaaren–Ainonkadun pienvenesatama. Kylpylän asutus on kerrostalovaltaista. Kylpylän tilastoalueella on 1 107 asukasta. Kaupunginosaa rajaavat Saimaa pohjoisessa, Kimpisenkatu ja Anni Swanin katu idässä, Pormestarinkatu etelässä ja Kirkkokatu lännessä. Kylpylän naapurikaupunginosia ovat Kimpinen, Taikinamäki, Peltola ja Keskus. == Lähteet == == Aiheesta muualla == * Kaupunginosan esittely Lappeenrannan kaupungin sivustolla Luokka:Lappeenrannan kaupunginosat
Ihmisyydenpuolue

Ihmisyydenpuolue (, lyhenne IPU) oli suomalainen 1990-luvulla toiminut puolue, jota johti taiteilija ja ihmissuhdekonsultti Lauri Kojo.Maija-Liisa Peltonen: Ihmisyys antaa elämälle oikean perusmitan (Helsingin Sanomat 3.8.1990) IPU osallistui kerran sekä eduskunta- että kunnallisvaaleihin, mutta sen listoilta ei valittu edustajia. Järjestö oli puoluerekisterissä vuosina 1991–1995Puoluerekisteriin merkityt ja siitä poistetut puolueet (Oikeusministeriö 13.8.2009). == Historia == Ihmisyydenpuolue perustettiin alkuvuonna 1990. Kesäisin puolue järjesti muun muassa yli tuhat osanottajaa keränneitä Beach party -juhlia Hietarannassa. Syyskuussa 1990 IPU järjesti Isolla Roobertinkadulla katukarnevaalin.Maija-Liisa Peltonen: Isoroban syysrieha uhmaa byrokratiaa (Helsingin Sanomat 10.9.1990) Lokakuussa 1992 IPU järjesti ravintola Piikkisiassa näyttelyn puolueen perustamisen vaikeudesta.Pienillä on vaikeaa (Helsingin Sanomat 9.10.1992) Tammikuussa 1995 IPU liittyi Vapaan Suomen Liiton kannatusjäseneksi, eikä IPU asettanut omia listojaan vuoden 1995 eduskuntavaaleihin.Ipu liittyy Vapaan Suomen liittoon (Helsingin Sanomat 23.1.1995) Puheenjohtaja Kojo oli VSL:n ehdokkaana Uudellamaalla.Pekka Väisänen: Poliitikot ja julkkikset käyvät kilpaan edustajanpaikoista (Helsingin Sanomat 28.1.1995) Puolueita yhdisti vaatimus Suomen EU-jäsenyyden mitätöimisestä. == Vaalimenestys == Eduskuntavaaleissa 1991 IPU sai 2 831 ääntä (0,10%). Puolue osallistui vaaleihin kaikissa Manner- Suomen vaalipiireissä. Kannatus oli suurinta Helsingissä ja Uudellamaalla, joissa IPU sai 0,2 prosenttia äänistä.Tilastokeskuksen PX-Web-tietokannat: Eduskuntavaalit 1983-2015 (Tilastokeskus 2015) Puolue ei solminut yhtään vaaliliittoa.Pikkupuolueiden kirjo värittää vaaliliittoja (Helsingin Sanomat 26.1.1991) IPU osallistui vuoden 1992 kunnallisvaaleihin neljässä kunnassa (Helsinki, Espoo, Vantaa, Suomussalmi). Puolueen listat saivat yhteensä 732 ääntä (0,03%).Tilastokeskuksen PX-Web-tietokannat: Kunnallisvaalit 1976–2017 (Tilastokeskus 2017) ==Lähteet== ==Aiheesta muualla== * Puolueohjelma 1992 (Pohtiva – poliittisten ohjelmien tietovaranto) Luokka:Suomen entiset puolueet Luokka:Suomen EU-kriittiset puolueet Luokka:Suomen politiikka 1990-luvulla
Mikä boogie

Mikä boogie on rap-yhtye Fintelligensin ensimmäinen single sen viidenneltä studioalbumilta Mun tie tai maantie. Kappale kuultiin ensimmäistä kertaa YleX:llä 17. joulukuuta 2009 ja julkaistiin kaupallisesti 27. tammikuuta 2010.http://www.rahina.com/uutiset/30/16-12-2009-fintelligensilta-uusi-single- mika-boogie http://www.rahina.com/uutiset/36/04-02-2010-fintelligensin-mika- boogie-listaykkoseksi Single nousi Suomen virallisen singlelistan kärkeen 4. helmikuuta 2010. Kultalevy myönnettiin vuonna 2010, ja platinalevy 2010. Singleä on myyty yhteensä yli 10 000 kappaletta. == Kappaleet == # # == Lähteet == Luokka:Fintelligensin kappaleet Luokka:Sakke Aallon tuottamat kappaleet Luokka:Vuoden 2010 kappaleet
Yngve Bäck

Yngve Veli Päiviö Bäck (21. marraskuuta 1904 Vaasa – 30. heinäkuuta 1990 Helsinki) oli suomalainen taidemaalari. Bäck opiskeli 1920-luvulla Suomen taideyhdistyksen piirustuskoulussa ja Helsingin yliopiston piirustuslaitoksella, jossa häntä opetti Eero Järnefelt. Bäck teki monia opintomatkoja ulkomaille, muun muassa Ranskaan, Espanjaan ja Italiaan. Erityisen innostunut Bäck oli ranskalaisten modernistien ja ekspressionistien töistä. Bäck on tunnettu ennen kaikkea koloristina, jonka työt olivat aluksi naturalistisia. 1950-luvulla hänen maalaustyylinsä muuttui kuitenkin pelkistetymmäksi ja suuntautui lähes täysin abstraktiin muotokieleen. Bäckin parhaina pidetyt työt edustavat taidehistorioitsija Erik Kruskopfin mukaan Suomen maalaustaiteessa poikkeuksellisen vahvaa kolorismin loistoa. Bäck opetti Vapaassa taidekoulussa vuosina 1941–1944. Hän kuului vuonna 1956 muodostuneen Prisma-taiteilijaryhmän perustajiin ja toimi aktiivisesti Taidemaalariliitossa. Bäckille myönnettiin Pro Finlandia -palkinto vuonna 1960, ja hän sai professorin arvonimen vuonna 1973. ==Lähteet== * Uppslagsverket Finland * Kuvataiteilijamatrikkeli (Internet Archive) * Målaren Yngve Bäck och hans musa (och hustru) Märta Luokka:Suomalaiset taidemaalarit Luokka:Pro Finlandia -palkitut Luokka:Suomalaiset professorin arvonimen saaneet Luokka:Vuonna 1904 syntyneet Luokka:Vuonna 1990 kuolleet
The Best of Nelly Furtado

The Best of Nelly Furtado on kanadalaisen laulaja-lauluntekijän Nelly Furtadon ensimmäinen kokoelma-albumi. Se julkaistiin 16. marraskuuta 2010. == Taustaa == Furtadon oli tarkoitus julkaista Lifestyle-niminen albumi, mutta hänellä ei mielestään ollut tarpeeksi hyvää materiaalia albumiin, joten sen julkaisua lykättiin. Lifestylen sijaan päätettiin julkaista kokoelma-albumi, The Best of Nelly Furtado, joka sisältää Furtadon hittejä vuosien varrelta sekä kolme uutta kappaletta: ”Night Is Young”, ”Girlfriend in the City” ja ”Stars”. == Kappaleet == *1. I'm Like a Bird (Nelly Furtado) 4:04 *2. Turn Off the Light (Furtado) 4:36 *3. Shit on the Radio (Remember the Days) (Furtado) 3:55 *4. Fotografía (duetto Juanesin kanssa) (Juanes) 4:00 *5. Powerless (Say What You Want)" (Furtado, Gerald Eaton, Brian West, Trevor Horn, Anne Dudley, Malcolm McLaren) 3:53 *6. Try (Furtado, West) 4:38 *7. Força (Furtado, Eaton, West) 3:41 *8. Promiscuous (featuring Timbaland) (Tim "Attitude" Clayton, Tim Mosley, Furtado, Nate Hills) 4:02 *9. Maneater (Furtado, Mosley, Hills, Jim Beanz) 4:18 *10. Say It Right (Furtado, Mosley, Hills) 3:43 *11. All Good Things (Come to an End)" (Furtado, Mosley, Chris Martin, Hills) 5:09 *12. In God's Hands (Furtado, Rick Nowels) 4:12 *13. Broken Strings (featuring James Morrison) (Morrison, Fraser T Smith, Nina Woodford) 4:10 *14. Girlfriend in the City (Salaam Remi, Furtado) 4:41 *15. Night Is Young (Remi, Furtado, Hernst Bellevue) 3:32 *16. Stars (Lester Mendez, Furtado) 4:28 *17. Manos al Aire (Furtado, James Bryan, Alex Cuba) 3:28 == Lähteet == == Aiheesta muualla == * The Best of Nelly Furtado discogs.com-sivustolla Luokka:Nelly Furtadon albumit Luokka:Vuoden 2010 kokoelma-albumit
Bạc Liêu (maakunta)

Bạc Liêu on maakunta Vietnamin eteläosassa, Đồng Bằng Sông Cửu Longin alueella. Sen pääkaupunki on Bạc Liêu. Huhtikuussa 2009 maakunnassa oli noin 856 tuhatta asukasta.Citypopulation Maakunnassa kasvatetaan riisiä ja hedelmäpuita. Se oli tärkeää aluetta ranskalaisten siirtomaa-aikana, joten siellä on eurooppalaistyylisiä huviloita ja palatseja. Rannikolla kasvaa mangrovemetsää.Bac Lieu Travel information Green Trail Indochina Pääkaupunki Bạc Liêu sijaitsee 280 km etelään Hồ Chí Minhin kaupungista. Linja-automatka sinne kestää 6 tuntia.Bac Lieu Province Wom Pom == Lähteet == Luokka:Vietnamin maakunnat
Syksyn sävel 1968–2001

Syksyn sävel 1968–2001 on Sony BMG Music Entertainmentin vuonna 2005 julkaisema kokoelmalevy, joka sisältää kaikki Syksyn sävel -laulukilpailun voittaneet kappaleet. == Kappaleet == == Lähteet == Luokka:Vuoden 2005 kokoelma-albumit Luokka:Suomalaiset iskelmäalbumit Luokka:Suomalaiset iskelmäalbumit Luokka:Suomalaiset folkalbumit